Ar gouarnamant a voe tennet diouzh beli an impalaer ha lakaet da atebek dirak ur Parlamant dilennet. Aotreet e voe an impalaer da chom war an tron, met rediet e voe da zianzav e orin doueel, ar pezh a reas dar 1añ a viz Genver 1946 dre an Ningen-sengen (人間宣言 Disklêriadenn a zenelezh) ; echu e oa gant ar Stad shintō neuze. Ur Vonreizh nevez a voe skrivet, a wareze ar frankizoù foran, gwirioù al labourerion, ar gwir dar maouezed da vouezhiañ, hag a verze ouzh Japan a vrezeliñ.